da en da nl ca da da da es da da da da da da da da da da da da da da da da da da en da en en da da da da da da da da da da da de da da da da da da da da da da da da da nl da en da da es nl da
Svanemærket findes nu på Änglamarks køreposer til babyer | Miljømærkning Danmark
12.1.2022 06:30:00 CET | Miljømærkning Danmark
Som de første i Danmark tilbyder Änglamark nu en svanemærket kørepose. Det betyder, at forældre kan vælge en kørepose til deres baby, som ikke bare holder babyen varm, men som også lever op til skrappe miljø- og kemikaliekrav.
Änglamark har som de første i Danmark lanceret en svanemærket kørepose.
Mange babyer og små børn tilbringer meget tid i barnevognen – også når det er koldt udenfor. Fx når de er med på indkøb, på cafébesøg og på gåtur i parken, og når de sover middagslur i haven eller gården. Derfor anskaffer mange småbørnsfamilier sig en kørepose.
”Vi arbejder målrettet for at udvide sortimentet af miljømærkede produkter, så vores kunder nemt kan træffe gode miljøvalg. Derfor er vi rigtig glade for og stolte af, at vi nu kan tilbyde Danmarks første svanemærkede kørepose”, siger Jannie Søgaard, kategorigruppechef i Coop.
Svanemærkets krav gavner miljøet og din baby
En svanemærket kørepose lever op til skrappe krav til miljø- og sundhedsskadelige stoffer, den har belastet miljøet mindst muligt i produktionen, og kvaliteten er god. Kravene dækker også etiske og sociale forhold, fx at dunene i køreposen ikke er plukket fra dyr, og at arbejdsforholdene på fabrikken lever op til internationale bestemmelser (ILO).
”At blive forældre får os ofte til at reflektere. For mange er det en øjenåbner, hvor vi for alvor bliver bevidste om, hvad vores forskellige produkter indeholder og er lavet af – og hvordan de er produceret. Kun det bedste er godt nok til vores børn, og vi ønsker at efterlade en bedre verden til dem. Med en svanemærket kørepose på markedet bliver det nemmere for forældre at træffe et valg, hvor der er taget hensyn til både miljøet og vores børns sundhed”, siger Charlotte Rajsager, Marketing- og kommunikationschef hos Miljømærkning Danmark, og fortsætter:
”Svanemærket ser på hele produktets rejse. I forhold til tekstiler har Svanemærket fokus på både miljø, sundhed og sociale aspekter, og det er dette helhedssyn, der gør mærket oplagt at gå efter, hvis du vil bidrage til en mere bæredygtig udvikling, samtidig med, at du passer godt på dit barn”.
Änglamarks kørepose fås i sort og kan købes i Coop og på Coop.dk shopping.
Svanemærket er blandt verdens skrappeste miljøcertificeringer. Målet er at mindske den samlede miljøbelastning fra produktion og forbrug. Derfor har Svanemærket en holistisk tilgang og evaluerer miljøpåvirkningen i alle relevante faser af et produkts livscyklus. Svanemærket sætter ambitiøse krav til miljø, klima og kemikalier – og altid med stort fokus på biodiversitet, sundhed og cirkulær økonomi. Svanemærket er Nordens officielle miljømærke, og hele 9 ud af 10 nordiske forbrugere kender mærket.
Pressekontakt, Lisa Olufson Klæsøe, tlf. 39 96 61 06
Änglamark har som de første i Danmark lanceret en svanemærket kørepose.
Svanemærket er det officielle miljømærke i Norden og gør det enkelt for forbrugere at vælge blandt de miljømæssigt bedste produkter og serviceydelser.
Besøg Svanemærkets temaside om børn
Få 5 facts om Svanemærkets krav
Læs mere om svanemærkede tekstiler
Information om Miljømærkning Danmark
Miljømærkning Danmark har ansvaret for Svanemærket og EU-Blomsten i Danmark og fungerer samtidig som uafhængig kontrolinstans i forhold til mærkerne. Miljømærkning Danmark er en selvstændig enhed hos Dansk Standard.
Følg pressemeddelelser fra Miljømærkning Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Miljømærkning Danmark
Svanemærkede daginstitutioner har fået fodfæste i hele landet17.8.2022 06:00:00 CEST | Pressemeddelelse
Svanemærkede bleer og svanemærket håndsæbe har i flere år været at finde i de fleste af landets daginstitutioner. Nu er Svanemærket også at finde på selve daginstitutionen i flere og flere byer. Landets kommuner har nemlig i stigende grad fokus på at skabe gode rammer for både personale og børn – og på at opføre mere miljørigtige bygninger.
Snart er Svanemærket en valgmulighed ved kassen i webbutikken2.6.2022 07:00:00 CEST | Pressemeddelelse
I takt med at vi handler mere og mere på nettet, vokser mængden af varer, der transporteres rundt. Samtidig vokser klimakrisen. Et af de store spørgsmål er derfor, hvordan transporten af varer kan ske mere energieffektivt, med betydelig reduceret klimabelastning og under ordentlige arbejdsforhold. Svanemærket kan være en del af svaret.
Cirkulært fokus i Svanemærkets nye krav til tekstiler24.5.2022 07:00:00 CEST | Pressemeddelelse
Flere krav til produktdesign, skrappere krav til kemikalier, øget fokus på kvalitet og levetid samt forbud mod afbrænding af usolgte tekstiler. Det er nogle af de tiltag, der er med i Svanemærkets nye krav til tekstiler – og som skal være med til at sikre mere cirkulære tekstiler og dermed også reduceret klimabelastning.
Klare ambitioner for svanemærkede hoteller19.5.2022 07:00:00 CEST | Pressemeddelelse
Svanemærket er blandt verdens skrappeste miljøcertificeringer, og kun de bedste formår at opfylde kravene. Svanemærkede hoteller og andre overnatningssteder skal allerede i dag opfylde omfattende krav for at reducere deres miljø- og klimabelastning, og med skærpede krav hæves ambitionsniveauet nu yderligere. I de nye krav er der bl.a. fokus på at reducere klimabelastningen og på at vælge fødevarer med lavere miljøbelastning.
Næsten en fordobling af svanemærket byggeri på to år5.5.2022 07:00:00 CEST | Pressemeddelelse
Svanemærket byggeri fortsætter vækstrejsen. Nye tal fra Nordisk Miljømærkning viser næsten en fordobling i antallet af svanemærkede byggerier i Norden på kun to år. Dermed er der godt 23.000 svanemærkede lejligheder, huse, skoler og daginstitutioner i Norden – og mere end 42.000 nye på vej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022